Frábærar hugmyndir og hönnun á Samsýningunni 29. nóvember 2019 Samsýning framhaldsskólanna í Ráðhúsi Reykjavíkur . Verðlaun voru veitt í fimm flokkum í Samsýningu framhaldsskólanna sem verður opin um helgina í Ráðhúsi Reykjavíkur . Á Samsýningunni fá framhaldsskólanemendur tækifæri til að sýna almenningi verkin sín , mynda tengsl við aðra og sýna fram á mikilvægi þess að styðja við og efla menntun á sviði nýsköpunar , hönnunar og verklegra greina í íslensku samfélagi . Í Ráðhúsi Reykjavíkur getur að líta sköpunarkraft íslenskra framhaldskólanema , framúrskarandi hönnun og hugmyndaauðgi . Í ávarpi forstjóra Nýsköpunarmiðstöðvar , Sigríðar Ingvarsdóttur , við formlega opnun sýningarinnar sagði hún : „ Það er svo mikilvægt fyrir íslenskt samfélag að virkja þennan mikla sköpunarkraft og gefa nemendum færi á að taka þátt í uppbyggingu samfélagsins , gefa þeim tækifæri á að takast á við þær samfélags - og umhverfislegu áskoranir sem við stöndum frammi fyrir og hjálpa þannig til við að byggja upp sjálfbært íslenskt samfélag – til heilla fyrir alla og sérstaklega fyrir þau sem erfa landið . “ Í Samsýningunni 2019 tóku sex framhaldsskólar þátt með 38 verk . Veitt eru verðlaun í fimm flokkum : Samfélagsverðlaun . Viðurkenning fyrir framúrskarandi samfélagslega hugmynd . Vilhjálmur Árni Þráinsson , Haraldur Einar Ásgrímsson og Jón Bald Freysson úr Borgarholtsskóla Með hugmynd sína Hel sem er Óhefðbundið íþróttafélag sem stuðlar að fjölbreytni Kennari : Unnur Gísladóttir Nýsköpunarverðlaun . Viðurkenning fyrir framúrskarandi nýsköpun . Katrín Níelsdóttir úr Fjölbrautaskólanum í Breiðholti Með hugmynd sína Þang sem er textílleður úr þangi Frumlegasta hugmyndin . Viðurkenning fyrir framúrskarandi hugmyndaauðgi . Júlía Sóley Gísladóttir , Jason Andri Gíslason , Örn Steinar Sigurbjörnsson , Kjartan Þorri Kristjánsson og Ólafur Heiðar Jónsson úr Menntaskólanum í Reykjavík Með hugmyndina Mosaflísar - Klæðning sem mosi getur auðveldlega vaxið á Kennari : Hafliði Ásgeirsson Hönnunarverðlaun . Viðurkenning fyrir framúrskarandi hönnun . " Dröfn Sveinsdóttir , Emilý Klemensdóttir , Ellert Sigurðarson og Mjöll Sigurdís Magnúsdóttir úr Tækniskólanum - Hönnunar - og nýsköpunarbraut . Með hugmynd sína Sáum fyrir framtíðina sem er Innleiðing gróðurhúsa í almennar stofnanir . Kennarar : Elísabet V. Ingvarsdóttir og Anna Snædís Sigmarsdóttir Grænu verðlaunin . Viðurkenning fyrir framúrskarandi vistvæna lausn . Bengta Kr . Methúsalemsdóttir , Áshildur Þóra Heimisdóttir , Guðríður Jóhannsdóttir , Lovísa Andrésdóttir , Selma Lind Árnadóttir og Hilda Bríet Bates Gústavsdóttir úr Verslunarskóla Íslands Með hugmynd sína Strætó + Sorpa en þar er Greitt í Strætó með endurvinnanlegu sorpi Kennarar : Hlín Ólafsdóttir og Unnur Knudsen Dómnefnd skipuðu : Hannes Ottósson , verkefnastjóri hjá Nýsköpunarmiðstöð Ísland og doktor í frumkvöðlafræðum Út er komið Ársrit klasa fyrir árið 2019 . Klasasetur Íslands gefur ársritið út í samstarfi við Nýsköpunarmiðstöð Íslands . Ritinu er ætlað að koma á framfæri þekkingu og fróðleik um klasa , stjórnun og rekstur þeirra og er vettvangur fræðigreina og rannsókna er tengjast sviðinu . Jafnframt er í ritinu gerð grein fyrir þróun klasa á alþjóðavettvangi og þjónustu sem íslenskir klasar geta nýtt sér í starfsemi sinni .